Вресови

**Вресови** (науч. *Ericaceae*) — семејство на цветни растенија кои не трпат базни (варовнички) почви (калцифугни растенија). Најпогодни за нивниот развиток се киселите (силикатни) почви. Многу добро познатите членови на ова семејство живеат во умерените региони, како што се боровинката, азалејата и рододендронот. Но, во ова семејство се среќаваат и доста тропски видови на растенија.

*Ericaceae* се состои од тревести растенија, грмушки и дрвја со листови кои се најчесто последователни, прости и без прилисници и со хермафродитни цветови. Цветовите покажуваат значително разнообразие. Венечните ливчиња се најчесто споени (симпетални) со тесно-цевкаста, инковидна или чиниеста форма. Тие обично се радијално симетрични (актиноморфни), но многу цветови од родот *Rhododendron* се донекаде билатерално симетрични (зигоморфни).

Скорешните генетски истражувања од страна на APG резултираа во вклучување на претходно признаените семејства *Empetraceae*, *Epacridaceae*, *[[Monotropaceae]]*, *Prionotaceae* и *[[Pyrolaceae]]* во *Ericaceae*. Повеќето претставници од *Ericaceae* формираат ерикоидна микориза. Овој симбиотски однос се смета за неопходен во развитокот на единките.

## Цветни елементи

Чашкините листови се 4-5, венечните најчесто 5. Прашниците се најчесто двојно повеќе на број отколку венечните ливчиња, а многу поретко во еднаков број со нив. Плодникот е обично натцветен и се развива во плод од типот на кутијка (*Rhododendron*, *Erica*, *Calluna* итн.) или во костелка (кај мечкиното уво). Кај некои родови плодникот е потцветен и се развива во бобинка (*Vaccinium*).

## Систематика
[thumb|120px|десно|Цветен дијаграм на ''[Vaccinium*.]]
[[Податотека:Rhododendron_sp2.jpg|thumb|десно|upright=0.8|<center>Цвет на [[рододендрон]]от (*Rhododendron dauricum*)</center>]]
Ова семејство се состои од околу 126 родови и околу 4.000 видови. Потсемејствата се поделени на племиња; во следниот преглед се претставени потсемејствата во ова семејство, како и племињата:

* потсемејство [[Arbutoideae]]
* потсемејство [[Cassiopoideae]]
* потсемејство [[Enkianthoideae]]
* потсемејство [[Ericoideae]] (вклучувајќи ја и Rhododendroideae)
** Bejarieae
** Empetreae
** Ericeae
** Phyllodoceae
** Rhodoreae
* потсемејство [[Harrimanelloideae]]
* потсемејство [[Monotropoideae]] (вклучувајќи ја и Pyroloideae)
** Monotropeae
** Pterosporeae
** Pyroleae
* потсемејство [[Styphelioideae]]
** Archerieae
** Cosmelieae
** Epacrideae
** Oligarrheneae
** Prionoteae
** Richeeae
** Styphelieae
* потсемејство [[Vaccinioideae]]
** Andromedeae
** Gaultherieae
** Lyonieae
** Oxydendreae
** Vaccinieae

Во следната табела е претставена целосната систематика на ова семејство според GRIN::

:

== Наводи ==
<references/>
* Керни, ЏВГ & Мехарг, AA (2003). Ерикоидна микориза: партнерство со кое се преживува во неповолни почвени услови. *Европски журнал за педологија* *'54*', 735-740.
* Волтерс, Дик Р. и Дејвид Џ. Кели *Таксономија на васкуларните растенија.'' Кендал\Хант: 1996, Дубук.

## Надворешни врски

* Ericaceae 
* Ericaceae во Л. Вотсон и М.Џ. Далвиц (1992 наваму). Семејства на цветни растенија. 
* Наводи за неотропкси боровинки во Њујоршката ботаничка градина (многу детално, клучеви за родовите и видовите итн.)
* Главна страница на Ericaceae, вклучувајќи голем број на фотографии, кладограми и описи.


Категорија:Скриеносеменици